বল বিকৃতি-কাণ্ডে এক বছরের জন্য নির্বাসিত স্টিভ স্মিথ ও ডেভিড ওয়ার্নার। সেই কারণে দুই অজি-তারকা এবারের আইপিএল-এও নেই। 
খুব শীঘ্রই আবারও ক্রিকেটে ফিরতে পারেন স্মিথ ও ওয়ার্নার। এবং সেটা যদি সত্যি হয়, ক’ দিন পরেই ভারত অধিনায়ক বিরাট কোহলির সঙ্গে একই দলের হয়ে খেলতে দেখা যেতে পারে দুই অজি তারকাকে। 

এই বিষয়ে অন্যান্য খবর

স্মিথের নির্বাসনে এবার মুখ খুললেন সৌরভ! কী বার্তা দিলেন সচিনকে পাশে নিয়ে


আইপিএল শেষ হলেই কাউন্টি ক্রিকেট খেলতে যাচ্ছেন কোহলি। জুলাইয়ের প্রথম থেকেই ইংল্যান্ডের বিরুদ্ধে একটি গুরুত্বপূর্ণ সিরিজ খেলবে ভারত। বিলেতের জলহাওয়ার সঙ্গে খাপ খাইয়ে নেওয়ার জন্য তার আগে কাউন্টি খেলার সিদ্ধান্ত নিয়েছেন কোহলি। কাউন্টির ক্লাব সারের সঙ্গে চুক্তিও সারা হয়ে গিয়েছে কোহলির। সেরে ফেলেছেন কোহলি। সারের জার্সিতে দেখা মিলতে পারে স্মিথ-ওয়ার্নারকেও।
কোহলির পাশাপাশি দুই অজি তারকাদেরও দলে চাইছে সারে। স্মিথ-ওয়ার্নারকে পাওয়ার জন্য ঝাঁপিয়েছে কাউন্টির দলটি। ইংল্যান্ড অ্যান্ড ওয়েলস ক্রিকেট বোর্ড (ইসিবি) এই দু’ জনকে খেলার  অনুমতি দেয় কিনা সেটাই বড় ব্যাপার। 
কারণ স্মিথ-ওয়ার্নারদের নিষেধাজ্ঞা ছিল আন্তর্জাতিক পর্যায়ে। আইপিএল কর্তৃপক্ষ এবারের আইপিএল-এ খেলার সুযোগ দেয়নি দুই তারকাকে। ইসিবি কী করবে? সারের কোচ মাইকেল ডি’ ভেনটোরও সংশয় প্রকাশ করেছেন। কোথাকার জল কোথায় গিয়ে গড়ায় সেটাই এখন দেখার।